เมื่อวันที่8 กค 62 มีเพศสัมพันธ์กับแฟนค่ะ ลองสอดแบบไม่ได้ใส่ถุง แค่สอดไม่ได้ทำอะไรต่อเลยเพราะแฟนเจ็บ เลยถอดออก วันที่11 กค 62 ก็ทำค่ะแต่เนื่องจากไม่มีถุงเลยใช้หว่างขาแทน แต่วันนี้ไปอ่านดูในเว็บทางการแพทย์ ก็บอกว่าสเปิร์มสามารถเข้าไปได้เหมือนกันถ้าหลั่งใกล้ๆช่องคลอด ซึ่งในช่วงเวลาที่เล่านี้ยังกินยาคุมอยู่ค่ะ แล้วยาคุมเม็ดสุดท้ายกินไปเมื่อคืนวันที่11 ปกติประจำเดือนจะมาในวันที่4หลังจากหยุดยา ก็คือวันที่15(วันนี้) ก็มีเป็นเลือดสีน้ำตาลอ่อนแห้งๆ แล้วก็ปวดต้นขา รู้สึกว่าปวดปัสสาวะบ่อยทั้งที่ก็ไม่ได้ดื่มน้ำเยอะ มึนหัวนิด ปล. ประจำเดือนวันสุดท้ายล่าสุดคือ 20 มิ.ย. 62 ก่อนหน้าที่จะเริ่มกินยาคุม เคยมีประวัติประจำเดือนมาไม่ปกติค่ะ (บางเดือนมาบางเดือนไม่มา) แล้วก็ปวดท้องรุนแรงค่ะ ต้องการคำแนะนำในการจัดการต่อไปค่ะ
สวัสดีค่ะ การมีเลือดออกผิดปกติทางช่องคลอดที่ไม่ใช่ประจำเดือนอาจมีสาเหตุได้จาก-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ผลข้างเคียงจากการรับประทานยาคุม ฉีดยาคุม หรือฝังยาคุม-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนแนะนำงดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และควรไปพบสูตินรีแพทย์เพื่อตรวจเพิ่มเติมหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปค่ะ